
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 2.000 στρεμμ. στη θέση Δεσκλιά 
Κοινοτήτων Δήμαινας - Αραχναίου Νομ. Αργολίδας. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Ψηλή Ράχη» της Κοινότητας Κάστρου Ν. Ηλείας. 2 


Αναγκαστική απαλλοτρίωση οικοτύπου, που κείται εντός της Κοινό¬ 
τητας Καλυβιών 'Ηλιδας Ν. Ηλείας. ;... 3 

Αναγκαστική απαλλοτρίωση των 1334/6038 ιδανικών μεριδίων 
του ιχθυοτροφείου «Κάτω Μάζωμα» Ν. Πρέβεζας. 4 


ΑΝΑΚΟΙΝΩΣΕΙΣ 

Ειδοποίηση για την παρακατάθεση αποζημίωσης από αναγκαστικές 
απαλλοτριώσεις ακινήτων για την κατασκευή των δρόμων προ¬ 
σπέλασης προς τις δεξαμενές Νεροτριβιάς και Ιμβράσσου του έρ¬ 
γου «Αρδευτικά και Αντιπλημμυρικά έργα Κάμπου Χώρας Σά¬ 
μου».. 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Επίσπευση από το Δημόσιο της διάνοιξης της Νέου; Εθνικής οδού 
Αθηνών Λαμίας από την οδό Αγίου Παντελεήμονος μέχρι την 
οδό Ανδρονίκου στο Δήμο Αγίων Αναργύρων. 6 

Τροποποίηση της υπ’ αριθ. 72658/3584/17.11.87 απόφασης 
του Αναπληρωτή Υπουργού Περιβάλλοντος, Χωροταξίοις και 
Δημοσίων Έργων «έγκριση γενικού πολεοδομικού σχεδίου του 
Δήμου Πυλαίας (Ν. Θεσσαλονίκης)».. 7 


ΑΠΟΦΑΣΕΙΣ 

Αριθ. 3726 (1) 

Κήρυξη αναδασωτέας έκτασης 2.000 στρεμμ. στη θέση Δεσκλιά Κοινο¬ 
τήτων Δήμαινας - Αραχναίου Νομ. Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα:. 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την από 1.11.88 έκθεση αυτοψίας του Δασολόγου Ευστρατίου 
Ζωντού, με την οποία προτείνει την κήρυξη έκτασης αναδασωτέας 
λόγω καταστροφής από πυρκαγιά, αποφασίζουμε: 

Κηρύσσουμε αναδασωτέα, με σκοπό την επαναδημιουργία της δασι¬ 
κής βλάστησης που καταστράφηκε από πυρκαγιά στις 13.8.88, την δη¬ 
μόσια δασική έκταση εμβαδού 2.000 δύο χιλιάδων στρεμμάτων, που 
βρίσκεται στη θέση Δεσκλιά Κοινοτήτων Δήμαινας - Αραχναίου. 

Προσδιορίζεται από τα στοιχεία ΑΒΓΔΕΖΗΘΙΚΛΜΝΞΟΠΡΣΤΥΦ- 
ΧΨΩΑ καί έχει όρια: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νότια: Δημόσια δασική έκταση, όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής, στο 
οποίο φαίνονται οι αγροί και η κτηνοτροφική δίοδος που δεν κηρύσσο¬ 
νται αναδασωτέα. 

Η αναδάσωση της έκτασης θα γίνει με φυσική (αναγέννηση. 

Η απόφαση αυτή να δημοσιευθεί στην Εφημερίδα της-Κυβερνή- 
σεως. ' 

Ναύπλιο, 2 Νοεμβρίου 1988 

Η Νομάρχης 
ΜΑΡίΑΑ ΥΗΜΛΝΤΟΝΜ 

Αριθ. 13683 ' (2) 

Καθορισμός των ορίων του αιγιαλού και δημιουργία ζώνης παραλίας 
στη θέση «Ψηλή Ράχη» της Κοινότητας Κάστρου Ν. Ηλείας. 

Η ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

Ν α) Του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τ.Β') κοινής 
απόφασης των Υπουργών Προεδρίας της Κυβέρνησης και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής Αρμοδιότητας του Υπουργείου Οικονομικών». 

3. Την από 25.5.88 έκθεση της «Επιτροπής καθορισμού των ορίων 
του αιγιαλού και παραλίας, και καθόρισε τα όρια του αιγιαλού και της 
παραλίας στην περιοχή «Ψηλή Ράχη» της Κοινότητας Κάστρου και το 
από τον Απρίλιο 1988 με κλίμακα 1:500 τοπογραφικό διάγραμμα του 
Αρχιτέκτονα Μηχανικού Ιωάννη Βικέλα, που θεωρήθηκε την 
20.5.1988 από τη Διεύθυνση Τεχνικών Υπηρεσιών της Νομαρχίας 
Ηλείας και συνοδεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/562/88/7.10.88 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α'/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητας του Υπουργού 
Οικονομικών», του Β.Δ. 704/1970 και του άρθρου,1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 25.5.1988 έκθεση της Επιτροπής καθο¬ 
ρισμού των ορίων του αιγιαλού και παραλίας, καθώς και το από Απρίλιο 
1988 τοπογραφικό διάγραμμα, που τη συνοδεύει, το οποίο συντάχθηκε 
από τον Ιωάννη Βικέλα, αρχιτέκτονα μηχανικό, με κλίμακα 1:500 και 
θεωρήθηκε την 20.5.1988 από τη Διεύθυνση Τεχνικών Υπηρεσιών της 
Νομαρχίας Ηλείας, επί του οποίου η πιο πάνω Επιτροπή, με κόκκινη 
γραμμή καθόρισε τα όρια του αιγιαλού, στη θέση «Ψηλή Ράχη» της Κοι¬ 
νότητας Κάστρου και με κίτρινη γραμμή τα όρια της παραλίας στην ίδια 
θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως, 
σύμφωνα με τις διατάξεις του άρθρου 13 του Ν. 1078/1983. 

Πύργος, 7 Νοεμβρίου 1988 
Η Νομάρχης 

ΑΛΕΚΑ ΜΑΡΚΟΓΙΑΝΝΑΚΗ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΤΟΥ ΑΙΓΙΑΛΟΥ (ΑΡΘΡΟ 74 Π.Δ. 636/77) 

Για τον καθορισμό για πρώτη φορά των ορίων του Αιγιαλού στην παρά¬ 
κτια περιοχή «Ψηλή Ράχη» της Κοινότητας Κάστρου αρμοδιότητας 
Οικονομικής Εφορίας Λεχαινών Ηλείας. 

Σήμερα στις 25 Μαΐου 1988 στα Λεχαινά Ηλείας οι υπογεγραμμέ¬ 
νοι: 

1. Κυριάκος Δρακόπουλος, Οικον. Έφορος Λεχαινών, ως πρόεδρος. 

2. Ηλίας Στάθης, πολ. μηχανικός στη ΔΤΥ Ν. Ηλείας, ως μέλος 
αναπληρωτής του Δ/ντού ΤΥΝ Ηλείας. 

3. Διονύσιος Πουλής, Λιμενάρχης Κυλλήνης, ώς μέλος, οι οποίοι 
αποτελούμε την επιτροπή καθορισμού των ορίων του Αιγιαλού, σύμ¬ 
φωνα με το άρθρο 74 του Π.Δ. 636/77 και την αριθ. ΙΓ 16400/ 
5.11.1979 απόφαση του Νομάρχη Ηλείας (Π.Δ. 636/77 άρθρο 63 
παρ. 1) που συγκλήθηκε με την αριθ. πρωτ. 1831/30.3.1988 εντολή 
του προέδρου της, πήγαμε επί τόπου στην παράκτια περιοχή «Ψηλή 
Ράχη» της Κοινότητας Κάστρου στις 20.5.1988 και αφού λάβαμε 
υπόψη: 

1. Την από 12.5.1988 αίτηση των Μιλτιάδη και Παναγιώτας Φω- 
τοπούλο, με την οποία ζητείται ο καθορισμός των ορίων του αιγιαλού 
και της παραλίας στην παρακάτω περιοχή. 

2. Τοπογραφικό και υψομετρικό διάγραμμα που συντάχθηκε από τον 
Ιωάννη Βικέλα, αρχιτέκτονα μηχανικό, τον Απρίλιο του 1988 σε τρία 
(3) φωτοτυπικά αντίγραφα σε κλίμακα 1:500 και το οποίο ελέχθηκε επί 
του πεδίου ως προς το ανάγλυφο του εδάφους από τον Ηλία Στάθη Διπλ. 
Μηχανικό στη ΔΤΥ Ν. Ηλείας την 16.5.1988 και θεωρήθηκε από τον 
Σωτήρη Στεφανάτο, τοπ. μηχανικό, Δ/ντή στη ΔΤΥ Ν. Ηλείας στις 
20.5.1988, όπως ορίζει το άρθρο 20 του Ν. 719/77. 

3. Τις διατάξεις του Α.Ν. 2344/40, όπως τροποποιήθηκε και ισχύει 
σήμερα, καθώς και την δικαστηριακή και διοικητική Νομολογία. 

4. Τις διατάξεις του Οικιστικού Νόμου 1337 (ΦΕΚ 334/ 
14.3.83). 

5. Την από την επιτόπια μετάβασή μας αντίληψη που σχηματίστηκε 
για το πλάτος της ζώνης της ξηράς που βρέχεται από τη θάλασσα και 
από άλλα συναφή στοιχεία, όπως τη σύσταση του εδάφους, τη διαμόρ¬ 
φωσή του καθώς και τη βλάστηση του εδάφους που υπάρχει, αποφασί¬ 
ζουμε: 

Καθορίζουμε στο παρακάτω τοπογραφικό διάγραμμα: 
α) Την οριογραμμή του Αιγιαλού Α, Β, Γ, Δ, ... Κ, Λ, Μ με συνεχή 
κόκκινη πολυγωνική γραμμή της οποίας οι κορυφές ορίζονται ταχυμε¬ 
τρικά, όπως στο διάγραμμα φαίνονται. 

β) Την οριογραμμή της παραλίας Α', Β', Γ',... Κ’, Λ’, Μ' με συνεχή 
κίτρινη πολυγωνική γραμμή, της οποίας οι κορυφές εξασφαλίζονται από 
την οριογραμμή του Αιγιαλού, όπως φαίνεται στο τοπογραφικό διά¬ 
γραμμα και σε παράλληλη απόσταση 10 μέτρων από ακτή του Αιγια- 
λού. 

γ) Τίθεται ζώνη παραλίας 10 μέτρων επειδή δεν εξυπηρετούνται οι 
σκοποί της παρ. 1 του άρθρου 7 του Α.Ν. 2344/40. 

δ) Δεν υπάρχει παλαιός Αιγιαλός λόγω του δασώδους και της απότο¬ 
μης και με μεγάλη υψομετρική κλίση διαμόρφωσης της ακτής, 
ε) Δεν υπάρχουν κτίσματα στην παραλία, 
στ) Η χάραξη του Αιγιαλού και της παραλίας γίνεται κατά πρώτον. 

Ο ΠΡΟΕΔΡΟΣ ΤΑ ΜΕΛΗ 

ΚΥΡΙΑΚΟΣ ΔΡΑΚΟΠΟΥΛΟΣ ΗΛΙΑΣ· ΣΤΑΘΗΣ 

ΔΙΟΝΥΣΙΟΣ ΠΟΥΛΗΣ 

(3) 

Αναγκαστική απαλλοτρίωση οικοτύπου, που κείται εντός της Κοινότη¬ 
τας Καλυβιών Ήλιδας Ν. Ηλείας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ 
ΚΑΛΥΒΙΩΝ ΗΛΙΔΑΣ Ν. ΗΛΕΙΑΣ 

Με την αριθ. 57/19.10.1988 απόφαση του Κοινοτικού Συμβουλίου 
Καλυβιών Ήλιδας, που επικυρώθηκε με την αριθ. Α.25858/ 
7.11.1988 πράξη της Νομαρχίας Ηλείας (Δ/νση Εσωτερικών - Τμήμα 
Τοπικής Αυτοδιοίκησης), αποφασίζεται η αναγκαστική απαλλοτρίωση 
οικοτόπου εμβαδού 97,17 μ2 ιδιοκτησίας Χριστίνας συζύγου Παναγι¬ 
ώτη Αβράμη, που κείται εντός της Κοινότητας Καλυβιών Ήλιδας για 
τη δημιουργία-πλατείας. 

Ο Πρόεδρος 

ΑΝΑΣΤΑΣΙΟΣ ΤΣΑΚΩΝΑΣ 
-+- 

Αριθ. 1485 ■ (4) 

ΖΛ 

Αναγκαστική απαλλοτρίωση των 1334/6038 ιδανικών μεριδίων του 
ιχθυοτροφείου «Κάτω Μάζωμα» Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

Γ. Τις διατάξεις του άρθρου 3 του Ν.Δ. 1740/87 «περί αξιοποίησης 
και προστασίας κοραλλιογενών σχηματισμών, ιχθυοτρόφων υδάτων, 
υδατοκαλλιεργειών και άλλες διατάξεις». 

2. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων. 

3. Το 209331/28.3.88 έγγραφο Δ/νσης Αλιείας περί εφαρμογής 
του άρθρου 3 του Ν.Δ. 1740/87. 

4. Την από 14.7.88 γνωμοδότηση της Επιτροπής που συστάθηκε με 
την 782/15.6.88 απόφασης του Νομάρχη Πρέβεζας για τον χαρακτη¬ 
ρισμό των μεριδίων του θέματος ως απαλλοτριωτέων και σύμφωνα με 
την οποία «το 1334/6038 ιδιωτικά ιδανικά μερίδια του ιχθ/φείου 
«Κάτω Μάζωμα» μετά του παρακολουθήματος αυτού, ήτοι συνεχόμε¬ 
νης εφαλμύρου χέρσου γης 10 περίπου στρεμμάτων, ή όσης πλέον ή 
έλαττον και αν είναι που συνορεύει προς Β. με το ιχθ/φείο ελλην. δημό¬ 
σιου «Άνω Μάζωμα» χαρακτηρίζονται ως απαλλοτριωτέα για λόγους 
δημόσιας ωφέλειας και ορθολογικής εκμετάλλευσης και αξιοποίησης 
του ιχθ/φείου». 

5. Το 28639/24.1.79 συμβόλαιο Συμβολαιογράφου Πρέβεζας Αν. 
Φέτση, με το οποίο ο συνιδιοκτήτης Ν. Πολυκατέρος αγόρασε από τον 
Αχιλλέα Τσουμάνη «τα 1334 από τα 6038 ιδανικά μερίδια του ιχθ/ 
φείου «Κάτω Μάζωμα» ... μετά του παρακολουθήματος αυτού, ήτοι συ¬ 
νεχόμενης εφάλμυρης χέρσου γης 10 στρεμμ. ή όσης έκτασης πλέον ή 
έλαττον και αν είναι... συρευόμενου γύρωθεν και εν όλω με ... και με το 
υπό την ονομασία «Άνω Μάζωμα» ιχθ/φείο. 

6. Το 78394/1.9.82 έγγραφο Υπουργείου Γεωργίας σχετικά με 
«την απαλλοτρίωση ιδιωτικών μεριδίων του συνιδιοκτήτου με το δημό¬ 
σιο ιχθ/φείο «Κάτω Μάζωμα» Ν. Πρέβεζας». 

7. Την αριθ. 17/26.3.85 γνωμοδότηση του Γνωμοδοτικού Συμβου¬ 
λίου Δημόσιων Κτημάτων. 

8. Το απόσπασμα κτηματολογικού διαγράμματος και πίνακα διανο¬ 
μής 1933 Αγροκτήματος «Αγίας Τριάδος - Νεοχώρίου» και το 995/ 
27.7.88 έγγραφο Τοπογραφικής Υπηρεσίας Πρέβεζας σχετικά με τον 
σημερινό ιδιοκτήτη του υπ’ αριθ. 4 τεμαχίου της παραπάνω διανομής. 

9. Τον κτηματολογικό πίνακα και κτηματολογικό διάγραμμα του 
ιχθ/φείου «Άνω» και «Κάτω Μάζωμα». 

10. Το 1602/1.9.88 πιστοποιητικό Υποθηκοφυλακείου Πρέβεζας, 
αποφασίζουμε: 

Κηρύσσουμε αναγκαστικά απαλλοτριωτέα λόγω δημοσίας ωφέλειας 
και για την ορθολογική οιξιοποίηση και εκμετάλλευση του ιχθ/φείου 
«Άνω» και «Κάτω Μάζωμα» τα 1334 ιδανικά μερίδια εξ αδιαιρέτου 
από το σύνολο των 6038 μεριδίων του ιχθ/φείου «Κάτω Μάζωμα» 
μετά του παρακολουθήματος αυτού ήτοι συνεχόμενης εφαλμύρου χέρ¬ 
σου γης συνολικής έκτασης 10 περίπου στρεμμ. ή όσης πλέον ή έλαττον 
και αν είναι. 

Στην απαλλοτριούμενη έκταση προβάλλει δικαιώματα κυριότητας ο 
Νικόλαος Πολυκατέρος βάσει του 28639/79 συμβολαίου αγοραπωλη¬ 
σίας. 

Η απαλλοτρίωση κηρύσσεται υπέρ του Δημοσίου με δαπάνη του 
Υπουργείου Γεωργίας και συγκεκριμένα των πιστώσεων που εγγράφο- 
νται για το σκοπό αυτό με πρόταση του Υπουργού Γεωργίας στον Τα¬ 


κτικό Προϋπολογισμό και στον Προϋπολογισμό Δημοσίων Επενδύ¬ 
σεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 2 Νοεμβρίου 1988 

Ο Νομάρχης 
ΘΩΜΑΣ ΜΕΡΕΝΤΙΤΗΣ 

ΑΝΑΚΟΙΝΩΣΕΙΣ 

Αριθ. Ε.Β. 1235 (5) 

Ειδοποίηση για την παρακατάθεση αποζημίωσης από αναγκαστικές 
απαλλοτριώσεις ακινήτων για την κατασκευή των δρόμων προσπέ¬ 
λασης προς τις διεξαμενές Νεροτριβιάς και Ιμβράσσου του έργου 
«Αρδευτικά και Αντιπλημμυρικά έργα Κάμπου Χώρας Σάμου». 

Ο ΔΙΕΥΘΥΝΤΗΣ Δ.Τ.Υ. Ν. ΣΑΜΟΥ 

Έχοντας υπόψη τα άρθρα 7 και 8 του Ν.Δ. 797/71 «περί ανα¬ 
γκαστικών απαλλοτριώσεων» γνωστοποιούμε στους παρακάτω: 

α) Εκείνους που αξιώνουν δικαιώματα κυριότητας στα αναγκαστι- 
κώς απαλλοτριωθέντα ακίνητα για την κατασκευή των δρόμων προσπέ¬ 
λασης προς τις δεξαμενές Νεροτριβιάς και Ιμβράσσου του έργου «Αρ¬ 
δευτικά και Αντιπλημμυρικά έργα Κάμπου Χώρας Σάμου» βάσει της 
απόφασης του Νομάρχη Σάμου αριθ. Ε.Β.324/21.5.87 (ΦΕΚ 481/ 
Δ'/28.5.87). 

β) Στους τυχόν εγγεγραμμένους ενυπόθηκους στα ακίνητα αυτά ή 
κατασχόντες δανειστές ή τρίτους διεκδικητές, ότι η προσωρινή αποζημί¬ 
ωση για όλα τα ακίνητα μαζί με τα υπερκείμενα, όπως αυτά εικονίζο- 
νται στους σχετικούς κτηματολογικούς πίνακες και διαγράμματα, που 
καθορίστηκε με τις αριθ. 11/1988 και 42/1988 αποφάσεις του Μονο¬ 
μελούς Πρωτοδικείου Σάμου κατατέθηκε στο Ταμείο Παρακαταθηκών 
και Δανείων και εκδόθηκε γι’ αυτό το Γραμμάτιο Σύστασηφίίαρακατα- 
θήκης αριθ. 5101/2.11.88 του Γ ραφείου Παρακαταθηκών Σάμου για 
συνολικό ποσό 3.388.732 δρχ. 

Η αποζημίωση αυτή είναι αποδοτέα στους κατά Νόμο δικαιούχους. 

Η απόφαση αυτή να δημοσιευθεί στην Εφημερίδά της Κυβερνήσεως. 

Σάμος, 7 Νοεμβρίου 1988 
Ο Διευθυντής 

ΑΡΙΣΤΟΜΕΝΗΣ ΣΕΧΙΩΤΗΣ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Α12/οίκ/11966 5 (6) 

Επίσπευση από το Δημόσιο της διάνοιξης της Νέας Εθνικής οδού Αθη¬ 
νών Λαμίας από την οδό Αγίου Παντελεήμονος μέχρι την οδό Αν¬ 
δρονίκου στο Δήμο Αγίων Αναργύρων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τα διατάγματα ρυμοτομίας 4.8.69 ΦΕΚ 162/Δ" και 16.4.75 
ΦΕΚ 101/Δ·. 

2. Τις διατάξεις του Ν. Δ/τος 17.7:1923 «περί σχεδίων των πό¬ 
λεων, κωμών και συνοικισμών του Κράτους και οικοδομής αυτών» 
(ΦΕΚ 228/16.8.1923 τ.Α-). 

3. Τις διατάξεις του Ν. 653/1977 «περί υποχρεώσεως των παρό¬ 
διων ιδιοκτητών κ.λπ.» (ΦΕΚ 214/5.8.1977 τ.Α’), όπως τροποποιή¬ 
θηκαν και ισχύουν σήμερα, με τους Ν. 947/1979 (ΦΕΚ 169/ 
26.7.1979 τ.Α') και 960/1979 (ΦΕΚ 194/25.8.79 τ.Α'). 

4. Τις διατάξεις του άρθρου 25 παρ. 4 του Ν. 1418/1984 «για τα 
δημόσια έργα και ρυθμίσεις συναφών θεμάτων». 

5. Τις διατάξεις του Π. Δ/τος 69/8.2.88 (ΦΕΚ 28/16.2.1988) 
για τον οργανισμό της Γενικής Γραμματείας Δημοσίων Έργων, αποφα¬ 
σίζουμε: 

α) Την επίσπευση από το Δημόσιο της διάνοιξης της Νέας Εθνικής 
οδού Αθηνών - Λαμίας από την οδό Αγίου Παντελεήμονος μέχρι την 
. οδό Ανδρονίκου στο Δήμο Αγίων Αναργύρων. 

β) Τον χαρακτηρισμό της προσκείμενης πολεοδομικής εφαρμογής 
κατεπείγουσας ανάγκης και 

γ) Την κατάρτιση των στοιχείων προδικασίας που προβλέπονται από 

το άρθρο 5 του Ν. 653/1977, για να κινηθεί η δίκη καθορισμού των 
αποζημιώσεων για τις ιδιοκτησίες που ρυμοτομούνται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Οκτωβρίου 1988 

Ο ΥΠΟΥΡΓΟΙ 

ΕΥΑΓΓΕΛΟΣ ΚΟΥΛΟΥΜΠΗΣ 

-Φ- 

Αριθ. 80313/4419 · (7) 

Τροποποίηση της υπ’ αριθ. 72658/3584/17.11.87 απόφασης του 

Αναπληρωτή Υπουργού Περιβάλλοντος, Χωροταξίας και Δημοσίων 

Έργων «έγκριση γενικού πολεοδομικού σχεδίου του Δήμου Πυλαίας 

(Ν. Θεσσαλονίκης)». 

Ο ΑΝΑΠΛ. ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1337/1983 «επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α') και ει¬ 
δικότερα το άρθρο 3. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α') και ειδικότερα το άρθρο 23 παρ. 1. 

3. Τις διατάξεις του Ν. 1685/1987 «κύρωση και τροποποίηση της 
από 14.11.1986 Πράξεως Νομοθετικού Περιεχομένου «επιβολή αγο- 
ρανομικού ελέγχου κ.λπ.» (ΦΕΚ 27/Α’) και ειδικότερα το άρθρο 4 παρ. 
2 και την σε εκτέλεση αυτής υπ’-αριθ. 19523/833/3.3.88 απόφαση 
του Αναπληρωτή Υπουργού Περιβάλλοντος, Χωροταξίας και Δημο¬ 
σίων Έργων «παράταση προθεσμίας έγκρισης γενικού πολεοδομικού 
σχεδίου» (ΦΕΚ 208/Δ'), ·' 

4. Την υπ’ αριθ. Υ.1291/1987 απόφαση του Πρωθυπουργού «σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 


Οικονομίας» (ΦΕΚ 526/Β'). 

5. Την υπ’ αριθ. Υ.1436/1987 απόφαση του Πρωθυπουργού «κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β’). 

6. Την υπ’ αριθ. Γ4δ/15883/8.2.88 κοινή απόφαση του Υπουργού 
Προεδρίας της Κυβέρνησης και του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων (ΦΕΚ 142/Β’/88). 

7. Τις διατάξεις του Ν.Ί 561/85 «ρυθμιστικό σχέδιο και πρόγραμμα 

προστασίας ευρύτερης περιοχής Θεσσαλονίκης» και άλλες διατάξεις 
(ΦΕΚ 148/Α’) και ειδικότερα το άρθρο 3 αυτού. ./ 

8. Την υπ’ αριθ. 75724/1151/83 κοινή απόφαση των Υπουργών 
Προεδρίας και Χωροταξίας, Οικισμού και Περιβάλλοντος «Τροποποί¬ 
ηση και συμπλήρωση συλλογικών οργάνων κ.λπ.» (ΦΕΚ 767/Β’) και 
ειδικότερα το άρθρο 4. 

9. Τις με αριθ. 98/1986 και 142/1987 αποφάσεις του Δημοτικού. 
Συμβουλίου Πυλαίας. 

10. Την με αριθ. 993/1987 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος Ν. Θεσσαλονίκης, αποφασί¬ 
ζουμε: 

1. Τροποποιείται η υπ’ αριθ. 72658/3584/87 απόφαση του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων «έγκριση γενικού πολεοδομικού σχεδίου του Δήμου Πυλαίας (Ν. 
Θεσσαλονίκης)» με την προσθήκη στο τέλος της παραγρ. ε’ της ενότητας- 
Α’ της παραπάνω απόφασης εδαφίου ως εξής: 

«Καθορισμός περιοχής ανάπλασης στον οικισμό Κωνσταντινουπολι- 
τών και υπαγωγή της στις διατάξεις του άρθρου 13 του Ν. 1337/ 
1983». 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 8 Νοεμβρίου 1988 

Ο ΑΝΑΠΛ. ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




